**

 **REPUBLIKA HRVATSKA**

**SPLITSKO-DALMATINSKA ŽUPANIJA**

 **OPĆINA PODSTRANA**

 **OPĆINA PODSTRANA**

 **Općinsko vijeće**

**PREDMET:** Prijedlog Odluke o sklapanju ugovroa o osnivanju prava građenja na čst.zem. 980 i 978/2, k.o. Donja Podstrana, u korist Općine Podstrana radi izgradnje javne sportske dvorane

**PRAVNI TEMELJ:** Zakon o lokalnoj i područnoj samoupravi, Statut Općine Podstrana

**NADLEŽNOST ZA**

**DONOŠENJE:** Općinsko vijeće

**PREDLAGATELJ:** Općinski načelnik

**STRUČNA OBRADA:** Upravni odjel za prostorno uređenje, komunalne poslove i zaštitu okoliša

**PREDMET:** Obrazloženje prijedloga Odluke o sklapanju ugovroa o osnivanju prava građenja na

čst.zem. 980 i 978/2, k.o. Donja Podstrana, u korist Općine Podstrana radi izgradnje javne sportske

dvorane

Općina Podstrana obratila se Školskom odboru Osnovne škole Strožanac sa inicijativom za osnivanje prava građenja na zemljištu koje je u vlasništvu škole, označeno kao čst.zem. 980 površine 17 m2 te čst.zem. 978/2 površine 4924 m2, i koje u naravi predstavljaju vanjsko malonogometno i košarkaško igralište, u svrhu izgradnje javne sportske dvorane na predmetnom zemljištu budući da, s jedne strane postojeća školska dvorana ne zadovoljava u cijelosti potrebe škole, a s druge strane na području općine Podstrana ne postoji dvorana koja bi zadovoljila potrebe održavanja sportskih, kulturnih i drugih manifestacija.

Izgradnjom javne sportske dvorane učenicima škole osigurala bi se bolja kvaliteta izvođenja nastavnog programa tjelesne kulture i izvannastavnih aktivnosti, osigurao bi se moderan i adekvatan prostor za djelovanje brojnih sportskih klubova i uključivanje što većeg broja djece u sportske aktivnosti, dok bi mještani Općine Podstrana dobili adekvatan multifunkcionalan prostor za održavanje sportskih i drugim javnih manifestacija, priredbi, skupova i drugih i aktivnosti koje su potrebne suvremenom mjestu.

Općina Podstrana u tom je smislu izradila i dostavila Školskom odboru OŠ Strožanac Idejno rješenje planirane javne sportske dvorane koja je sukladno pedagoškim standardima projektirana kao trodijelna školska dvorana.

Unutar gabarita borilišta su planirane montažne tribune na izvlačenje kapaciteta cca 500 gledatelja, a na ravnom krovu dvorane sportski tereni, kao zamjena za postojeće vanjsko malonogometno i košarkaško igralište. Sportska dvorana namijenjena je kao dvorana za sportske i rekreativne klubove, odnosno namijenjena je i treningu sportaša, održavanju natjecanja u sportskim igrama i drugim sportovima korisnim i za rekreaciju građana, kao i za sve vidove javnih skupova, te je namijenjena potrebi održavanja nastavnog programa tjelesne kulture za potrebe osnovnoškolskog obrazovanja tipa kao trodijelna školska dvorana. Od sportskih igara u dvorani će se moći održavati utakmice u rukometu, malom nogometu, košarci, odbojci, tenisu i dr.

U suterenu dvorane bi se smjestili pomoćni i prateći prostori(garderobe, spremišta, sanitarni čvorovi korisnika dvorane, prostori za čistačice, kabineti profeso- ra/trenera, prostori za ambulantu / hitnu pomoć…)

Školski odbor kao tijelo koje sukladno posebnom propisu upravlja školom, Odlukom Klasa: 007-01/22-01/04, Urbroj: 2181-304-06-22-07 od 22. ožujka 2022. godine dalo je suglasnost za osnivanje prava građenja na gore navedenom zemljištu u svrhu izgradnje javne sportske dvorane, na razdoblje od 50 godina i bez plaćanja naknade, te navedenu Odluku dostavila na suglasnost osnivaču – Splitsko-dalmatinskoj županiji.

Splitsko-dalmatinska županija je na 9. sjednici Županijske skupštine, koja je održana dana 11. travnja 2022. godine zaključkom dala suglasnost na odluku Školskog odbora Osnovne škole Strožanac da se u korist općine Podstrana na razdoblje od 50 godina i bez naknade osnuje pravo građenja radi izgradnje javne sportske dvorane, objavljeno u Službenom glasniku Splitsko-dalmatinske županije br. izrađeno od 53/2022.

Slijedom navedenog, predlaže se donijeti sljedeći akt:

Na temelju članka 48. stavak 3. Zakona o lokalnoj i područnoj samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 30. Statuta Općine Podstrana (''Službeni glasnik Općine Podstrana'' broj 7/21, 21/21) Općinsko vijeće Općine Podstrana na 8. sjednici održanoj dana 11. svibnja 2022. godine donosi

**ODLUKU**

**o sklapanju ugovora o osnivanju prava građenja na čst.zem. 980 i 978/2, k.o. Donja Podstrana, u korist Općine Podstrana radi izgradnje javne sportske dvorane**

**članak 1.**

Općinsko vijeće daje suglasnost načelniku da u ime Općine Podstrana, kao nositelj prava građenja, sa Osnovnom školom Strožanac, kao vlasnikom i osnivačem prava građenja, sklopi ugovor o osnivanju prava građenja na čst.zem. 980 i 978/2, k.o. Donja Podstrana, u korist Općine Podstrana.

**članak 2.**

Ugovor o osnivanju prava građenja zaključit će se u svrhu izgradnje javne sportske dvorane na čst.zem. iz članka 1. ove Odluke, na rok od 50 godina i bez plaćanja naknade.

**članak 3.**

Ovlašćuje se načelnik za sklapanje ugovora iz ove Odluke.

**članak 4.**

Ova Odluka stupa na snagu osmog dana od dana objave u ''Službenom glasniku Općine Podstrana''.

KLASA: 024-02/22-01/04 Predsjednik

URBROJ: 2181-39-1-22-8 Općinskog vijeća:

Podstrana, 11. svibnja 2022. godine Tomislav Buljan